CELEX: 62018CN0657
Language: da
Date: 2018-10-19 00:00:00
Title: Sag C-657/18: Anmodning om præjudiciel afgørelse indgivet af Općinski sud u Novom Zagrebu (Kroatien) den 19. oktober 2018 — Hrvatska radiotelevizija mod TY

7.1.2019   
            
            
               DA
            
            
               Den Europæiske Unions Tidende
            
            
               C 4/17
            
         
      Anmodning om præjudiciel afgørelse indgivet af Općinski sud u Novom Zagrebu (Kroatien) den 19. oktober 2018 — Hrvatska radiotelevizija mod TY
      (Sag C-657/18)
      (2019/C 4/23)
      Processprog: kroatisk
      
         Den forelæggende ret
      
      Općinski sud u Novom Zagrebu
      
         Parter i hovedsagen
      
      
         Sagsøger: Hrvatska radiotelevizija
      
         Sagsøgt: TY
      
         Præjudicielle spørgsmål
      
      
                  1)
               
               
                  Er en bestemmelse i national lovgivning, artikel 1 i Ovršni zakon (offentliggjort i Narodne novine nr. 112/12, 25/13, 93/14, 55/16 og 73/17), som bemyndiger notarer til at foretage tvangsinddrivelse af fordringer på grundlag af et autentisk dokument ved udstedelse af en fuldbyrdelsesordre som et tvangsfuldbyrdelsesdokument uden udtrykkeligt samtykke fra rekvisitus, i overensstemmelse med artikel 6, stk. 1, i den europæiske konvention til beskyttelse af menneskerettigheder og grundlæggende frihedsrettigheder og artikel 18 i traktaten om Den Europæiske Unions funktionsmåde, henset til Domstolens dom i sag C-484/15 og i sag C-551/15?
               
            
                  2)
               
               
                  Kan den fortolkning, der er anlagt i Domstolens domme af 9. marts 2017, Zulfikarpašić (C-484/15, EU:C:2017:199) og Pula Parking (C-551/15, EU:C:2017:193), finde anvendelse i nærværende sag, Povrv-2032/17, som beskrevet ovenfor, der skal påkendes af den forelæggende ret?